מאג'יד ג'ורדן

מאג'יד ג'ורדן (באנגלית: Majid Jordan) הוא צמד R&B קנדי, המורכב מהזמר מאג'יד אל מסקטי והמפיק ג'ורדן אולמן מטורונטו, אונטריו. הצמד הוקם בשנת 2011 והוחתם בחברת התקליטים OVO סאונד, שנוסדה על ידי הראפר דרייק, המפיק נואה "40" שביב ואוליבר אל קטיב. בשנת 2014, הוציא הצמד את מיני-אלבום הבכורה שלו, A Place Like This.

==רקע==
מאג'יד ג'ורדן הוקמו בשנת 2011 על ידי ג'ורדן אולמן (נולד ב-8 בספטמבר 1993), במקור מטורונטו, אונטריו, ומאג'יד אל מסקטי (נולד ב-22 באוטוקבר 1990, במקור מבחריין, לאחר שנפגשו זה עם זה במסיבת יום ההולדת של מאג'יד בבר בטורונטו.<ref></ref><ref></ref> שניהם היו סטודנטים באוניברסיטת טורונטו, ובהמשך אותו שבוע הם החלו לעבוד על מוזיקה במעונות של ג'ורדן, והוציאו את הסינגל הרשמי הראשון שלהם, "Hold Tight", ביום אחד בלבד, אותו פרסמו בעילום שם ב-SoundCloud. בעבודה בין חדר המעונות של אולמן למרתף של הוריו, השיקו הצמד את המיני-אלבום המשותף הראשון שלהם, Afterhours ב-SoundCloud תחת שם בדוי, "Good People".<ref></ref> נואה "40" שביב, מפיקו של הראפר דרייק, התרשם מהמיני-אלבום והחתים אותם בחברת התקליטים OVO סאונד.<ref>Majid Jordan Talk About Meeting Drake + New Album". YouTube. N.p., 2016. Web. 5 Apr. 2016.</ref>

==קריירה==
בשנת 2013 הפיקו והתארחו הצמד בשיר "Hold On, We're Going Home" של דרייק, מתוך אלבומו, Nothing Was the Same, שזכה בתואר הפלטינה. השיר הגיע לעשירייה הפותחת במצעדים של מספר מדינות, כולל ארצות הברית, קנדה, בריטניה, אוסטרליה וניו זילנד.

ב-7 ביולי 2014 הוציא הצמד את הסינגל הרשמי הראשון שלו באמצעות SoundCloud.<ref></ref> ב-17 ביולי, כעבור 10 ימים, הוציאו את מיני-אלבום הבכורה הרשמי שלהם, A Place Like This, שפורסם להורדה דיגיטלית באמצעות OVO סאונד, חברת התקליטים שהקים הראפר דרייק. הם הוציאו קליפים לשלושה משירי המיני-אלבום: "A Place Like This",<ref></ref> "Her"<ref></ref> ו-"Forever".<ref></ref>

ב-10 ביולי 2015 הציג דרייק בבכורה את הסינגל הראשון מתוך אלבום הבכורה שלהם, "My Love" ברדיו Beats 1 של אפל, במהלך ריאיון עם מנחה הרדיו זיין לואו, דרייק משתתף גם הוא בשיר.<ref name="Majid Jordan to kick off tour"></ref> לאחר הבכורה, פורסם השיר באפל מיוזיק וחנות האייטונס.<ref></ref> בפברואר 2016 הוציא הצמד את אלבום הבכורה שלו, הנושא את שם הצמד, ובו השיר "My Love" עם דרייק. האלבום הגיע בשיאו למקום השישי במצעד אלבומי ה-R&B של הבילבורד.<ref name="US-R&B/HH-albums"></ref> ב-17 בפברואר 2016, הצמד חשף גם את סיבוב ההופעות הראשון שלהם אי פעם בצפון אמריקה,<ref name="Majid Jordan to kick off tour2"></ref> המתחיל מהופעה בסן פרנסיסקו, עם הופעות אחרות במיאמי, ברוקלין, אטלנטה, טורונטו, שיקגו ולוס אנג'לס.<ref name="Majid Jordan to kick off tour3"></ref>

ב-21 באפריל 2017 הוציא הצמד את "Phases", הסינגל המוביל מאלבום האולפן השני שלהם. ב-25 במאי, פורסם הווידאו קליפ של השיר. ב-15 ביוני, הוציאו את הסינגל השני, "One I Want", בהשתתפות PartyNextDoor, לו פורסם קליפ ב-7 ביולי. ב-29 בספטמבר, הוציאו את הסינגל השלישי, "My Imagination" בהשתתפות dvsn, שיצא יחד עם הזמנה מראש של האלבום. ב-27 באוקטובר, יצא האלבום, שנקרא The Space Between. האלבום הגיע בשיאו למקום התשיעי במצעד אלבומי ה-R&B של הבילבורד.<ref name="US-R&B/HH-albums" />

==דיסקוגרפיה==
===אלבומי אולפן===
* 2016: Majid Jordan
* 2017: The Space Between

===מיני-אלבומים===
* 2014: A Place Like This

==קישורים חיצוניים==

==הערות שוליים==

קטגוריה:צמדים מוזיקליים
קטגוריה:להקות קנדיות
קטגוריה:מפיקים מוזיקליים קנדים
קטגוריה:אמני וורנר רקורדס